*****

ΚΑΝΟΝΙΣΜΟΣ (ΕΟΚ) αριθ. 1684/82 ΤΗΣ ΕΠΙΤΡΟΠΗΣ

της 29ης Ιουνίου 1982

περί υποβολής σε ποσοτικούς περιορισμούς των εισαγωγών ορισμένων κλωστοϋφα- ντουργικών προϊόντων καταγωγής Τουρκίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1842/71 του Συμβουλίου της 21ης Ιουνίου 1971 (1), και ιδίως το άρθρο 2,

την επίσημη αίτηση που υπέβαλε η Ιταλία, μετά από διαβούλευση στο πλαίσιο της συμβουλευτικής επιτροπής η οποία έχει συσταθεί βάσει του άρθρου 3 του εν λόγω κανονισμού,

Εκτιμώντας:

ότι οι εισαγωγές κλωστοϋφαντουργικών προϊόντων στην Κοινότητα τα τελευταία χρόνια οδήγησαν σε αναταραχή της αγοράς και στην πρόκληση σοβαρής ζημίας στους παραγωγούς της Κοινότητος, καταλήγοντας στο κλείσιμο εργοστασίων και στην απώλεια πολυάριθμων θέσεων απασχολήσεως·

ότι, λόγω αυτής της καταστάσεως, οι εισαγωγές ορισμένων κλωστοϋφαντουργικών προϊόντων καταγωγής των περισσότερων χωρών προμηθευτριών χαμηλού κόστους υποβλήθηκαν σε κοινοτικό καθεστώς παροχής αδείας και ποσοτικού περιορισμού·

ότι οι εισαγωγές στην Ιταλία βαμβακερών υφασμάτων καταγωγής Τουρκίας ανήλθαν κατά τους δύο πρώτους μήνες του 1982 ήδη στο 25 % των εισαγωγών του 1981, πράγμα που αντιστοιχεί σε αύξηση κατά 250 % σε σχέση με την ίδια περίοδο του 1981 και ότι, ιδίως, κατά τους τέσσερις πρώτους μήνες του 1982 εκδόθηκαν έγγραφα εισαγωγής για συνολικό ποσό 5 373 τόνων, πράγμα που αντιστοιχεί σε αύξηση κατά 610 % σε σχέση με την ίδια περίοδο του 1981 και ενδεχόμενη αύξηση των εισαγωγών κατά 525 % σε σχέση με το 1981·

ότι η αύξηση των εισαγωγών, καθώς και η προβλεπόμενη σημαντική και ταχεία αύξηση του όγκου τους, συνέβαλε στην επιδείνωση της καταστάσεως σωρευτικής αναταραχής της αγοράς αυτής·

ότι, λόγω αυτής της καταστάσεως, η Επιτροπή με την απόφαση 82/316/ΕΟΚ της 11ης Μαΐου 1982 (2), εξουσιοδότησε την Ιταλία να αναστείσει τη χορήγηση πιστοποιητικών εισαγωγών για τα βαμβακερά υφάσματα καταγωγής Τουρκίας, μέχρι τις 30 Ιουνίου 1982 ·

ότι οι εισαγωγές στην Ιταλία βαμβακερών υφασμάτων καταγωγής Τουρκίας, κατά τη διάρκεια των πρώτων τεσσάρων μηνών του 1982, ανήλθαν ήδη στο 125 % των εισαγωγών του 1981, πράγμα που αντιστοιχεί σε αύξηση 345 % σε σχέση με την ίδα περίοδο του 1981 ·

ότι, για να αποφευχθεί μία ανεπανόρθωτη ζημία στους παραγωγούς της Ιταλίας και μία σοβαρή αλλοίωση της οικονομικής κατάστασης στην περιοχή αυτή της Κοινότητας, φαίνεται αναγκαία, στις συνθήκες αυτές, η εφαρμογή μέτρων διασφάλισης που να αναστέλλουν τις εισαγωγές αυτές μέχρι τις 31 Δεκεμβρίου 1982,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η εισαγωγή στην Ιταλία των κλωστοϋφαντουργικών προϊόντων της κατηγορίας 2, που αναφέρονται στο παράρτημα και κατάγονται από την Τουρκία, αναστέλλεται έως τις 31 Δεκεμβρίου 1982.

2. Οι διατάξεις της προηγούμενης παραγράφου δεν ισχύουν για τα προϊόντα που έχουν ήδη φορτωθεί και είναι καθ' οδόν προς την Κοινότητα, πριν από την έναρξη ισχύος του παρόντος κανονισμού.

3. Η θέση σε ελεύθερη κυκλοφορία στα άλλα Κράτη μέλη των κλωστοϋφαντουργικών προϊόντων που αναφέρονται στην παράγραφο 1 υπόκειται στην προσκόμιση του εγγράφου εισαγωγής που προβλέπεται από τον κανονισμό (ΕΟΚ) αριθ. 2819/79 της Επιτροπής (3).

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται έως τις 31 Δεκεμβρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 29 Ιουνίου 1982.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 192 της 26. 8. 1971, σ. 14.

(2) ΕΕ αριθ. L 138 της 19. 5. 1982, σ. 24.

(3) ΕΕ αριθ. L 320 της 15. 12. 1979, σ. 9.

ΠΑΡΑΡΤΗΜΑ

1.2.3.4.5.6 // // // // // // // Κατη-

γορία // Κλάση

του Κοινού

Δασμολογίου

// Κώδικας

NIMEXE (1982)

// Περιγραφή εμπορευμάτων

// Κράτος

μέλος // Τρίτες

χώρες

// // // // // // // 2

// 55.09

//

55.09-03, 04, 05, 06, 07, 08, 09, 10, 12, 13, 14, 15, 16, 17, 19, 21, 29, 32, 34, 35, 37, 38, 39, 41, 49, 51, 52, 53, 54, 55, 56, 57, 59, 61, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 86, 90, 91, 92, 93, 98, 99 // Έτερα υφάσματα βαμβακηρά:

Βαμβακηρά υφάσματα έτερα των υφασμάτων με ύφανσιν γάζης, φλοκωτών (μπουκλέ), σπογγώδους μορφής, ειδών κορδελλοποιίας, υφασμάτων εκ νημάτων σενίλλης, τουλίων και υφασμάτων βροχιδωτών δια κόμβων (φιλέ) // Ιταλία

// Τουρκία // // // // // //